En af de største dokumentarfilmfestivaler i verden, C PH:DOX, finder lige nu sted.  Gennem festivalens elleve dage finder et væld af arrangementer sted rundt om i landet og flere af dem holder til i Nordjylland. Der bliver blandt andet vist film, dokumentarer, holdt koncerter og kunstudstillinger. Desuden vil der efter flere af arrangementerne være mulighed for oplæg og debat. Den internationale dokumentar- og  film festival blev skabt i 2003 og siden haft gevaldigt vokseværk. Fra et besøgstal på 14.000 det første år til et rekordhøjt besøgstal på 91.400 i 2015. På torsdag i Kultur - og Erhvervscenter Jammerbugt skal TV2 Nords chefredaktør Tino Pedersen sammen med lokalpolitiker Ib Nellemann (Venstre) holde oplæg og efterfølgende stille op til debat om vigtigheden af fri og uafhængig journalistik. Du kan læse mere om det arrangement samt se, hvilke arrangementer der finder sted i nærheden af dig, lige her.

Opsummering:
De kommende dage kan du fange flere arrangementer fra dokumentarfilmfestivalen i Nordjylland